Dommerkort

Som dommer til Studiebold er der følgende retningslinjer:

Det er altid et skøn, og dommeren vurderer selv de enkelte situationer, men vær hård og kontant. Du har ikke kun ansvaret for at spillet bliver dømt retfærdigt, men også overfor spillernes sikkerhed.

* **Dommerudstyr**
	+ 1 Fløjte
	+ 1 Rødt og Gult kort
	+ En dommertrøje, hvis den er samme farve som et af holdene, tages der en overtrækstrøje på, der skiller sig ud fra de andre farver på banen.
	+ 1 stopur (Ur, Telefon etc.)
* **Gult kort** udviser den enkelte spiller ind til næste mål.
	+ Brokker spilleren sig usagligt, gives der først en påtale, og derefter et gult kort hvis det bliver ved.
	+ Fratager spilleren, modstanderen en åben kontramulighed ved tackling eller andet, giver dette et gult kort.
	+ Tackles der bagfra i form af benspænd eller lignende gives der gult kort.
	+ Hvis en spiller med vilje tager bolden med hånden.
* **Rødt kort** Udviser spilleren i resten af kampen
	+ To gule kort udløser et rødt.
	+ Hvis en spiller laver en unødigt hård tackling.
	+ Tager målmanden bolden med hånden uden for feltet, hvor bolden er på vej i mål.
	+ Hvis en spiller tager bolden med hænderne for at stoppe en oplagt scoringsmulighed.
* **Dødbolde**
	+ Modstanderen skal være 3 meter væk fra alle dødboldsituationer
	+ Ved målspark, skal bolden modtages udenfor målfeltet, eller tages dette om.
	+ Bolden skal ligge stille før der må sparkes til bolden.
	+ Der kan ikke scores direkte på Indspark eller Målspark. Sker dette dømmes der målspark til det modsatte hold.
		- Røres bolden af en spiller inden bolden går i mål, tæller målet.
* **Finalekampe** (Kvartfinale, Semifinale, Finale etc.)
	+ Bolden gives op ved dommerkast på midten. De resterende spillere skal være 3 meter væk.
	+ Inden bolden gives op, nævnes der at tiden køre videre i 5 minutter, hvis resultatet er uafgjort efter den ordinære spilletid.
	+ Er resultatet stadig uafgjort efter forlænget spilletid, skydes der straffespark fra 7 meter stregen. Her sparkes der Sudden Death (Bedst af 1) Rækkefølgen afgøres ved lodtrækning.